open-index/open-wikipedia-markdown huggingface dataset:
Alien vs. Predator (Jaguar)

**Alien vs. Predator** on brittiläisen Rebellion Developmentsin Atari Jaguarille vuonna 1994 julkaisema ensimmäisen persoonan ammunta- ja selviytymiskauhupeli. Peli antoi pelaajan pelattavaksi *[[Alien – kahdeksas matkustaja|Alien]]*- ja *[[Predator – saalistaja|Predator]]*-elokuvasarjojen antisankarit ja avaruusmerijalkaväen sotamiehen Lance Lewisin.

Pelin mekaniikka on samankaltainen kuin ''Wolfenstein 3D'':ssä. Tasoissa ei ole korkeuseroja ja seinien väliset kulmat ovat aina 90 asteen kulmissa. Peli oli eräällä tavallaan esimakua Rebellionin vuoden 1999 Windows-pelille *[[Aliens versus Predator (videopeli)|Aliens versus Predator]]*. *Alien vs. Predator* oli monella tapaa Jaguarin pelien parhaimmistoa.

## Aiheesta muualla
*
Atoka (Oklahoma)

**Atoka** on kaupunki Oklahoman osavaltiossa Yhdysvalloissa. Se on Atokan piirikunnan hallinnollinen keskus. Kaupungin perusti baptistilähetyssaarnaaja J. S. Murrow vuonna 1867. 

Yhdysvaltain väestönlaskentaviraston mukaan Atokan pinta-ala on 22,0 neliökilometriä, josta kaksi prosenttia on vettä. Vuoden 2010 väestönlaskennan mukaan kaupungissa oli 3&nbsp;107 asukasta.

## Lähteet

## Aiheesta muualla
* Viralliset sivut
Haileyville

**Haileyville** on kaupunki Pittsburgin piirikunnassa, Oklahomassa, Yhdysvalloissa. Sen asukasluku oli vuoden 2010 väestönlaskennan mukaan 813 asukasta.

Yhdysvaltain väestönlaskentaviraston mukaan Haileyvillen pinta-ala on 2,7 neliökilometriä, josta kaikki on maata. Vuonna 2010 kaupungissa asui 813 asukasta, mikä tarkoittaa 8,8 prosentin laskua vuoden 2000 väkilukuun nähden, jolloin kaupungissa asui 891 asukasta. Vuonna 2010 väestötiheys oli 301 ihmistä neliökilometriä kohden.

## Lähteet
Alonso

**Alonso** on seuraavien henkilöiden etunimi:

*Alonso Berruguete (1488–1561), espanjalainen renessanssinajan taidemaalari, kuvanveistäjä ja arkkitehti
*Alonso Cano (1601–1667), espanjalainen taidemaalari, kuvanveistäjä ja arkkitehti 
*Alonso Edward (s. 1989), panamalainen pikajuoksija
*Alonso de Ercilla y Zúñiga (1533–1594), baski aatelismies, sotilas ja runoilija 
*Alonso Fernández de Lugo (k. 1525), espanjalainen konkistadori
*Alonso Gerardo Garza Treviño (s. 1947), meksikolainen katolinen piispa
*Alonso Llano Ruiz (1931–2015), kolumbialainen katolinen piispa
*Alonso Lobo (1555–1617), espanjalainen renessanssiajan säveltäjä
*Alonso López de Cerrato, Guatemalan audiensian presidentti 1548–1554
*Alonso Mudarra (1510–1580), espanjalainen säveltäjä ja vihuelisti.
*Alonso Álvarez de Pineda (1494–1520), espanjalainen tutkimusmatkailija
*Alonso Solís (s. 1979), costaricalainen jalkapalloilija
*Alonso de la Veracruz (1507–1584), espanjalais-meksikolainen tomistinen filosofi ja augustiini

**Alonso** on seuraavien henkilöiden sukunimi:

*Alicia Alonso (1920–2019), kuubalainen ballerina ja koreografi
*Carlos Alonso, *Santilliana* (s. 1952), espanjalainen jalkapalloilija
*Carlos Manuel Gonçalves Alonso, *Kali* (s. 1978), angolalainen jalkapalloilija
*Chelo Alonso, oik. *Isabella García* (1933–2019), kuubalainen tanssija ja elokuvanäyttelijä
*Dámaso Alonso (1898–1990), espanjalainen runoilija, filologi ja kirjallisuuskriitikko
*Daniella Alonso (s. 1978), yhdysvaltalainen näyttelijä
*Fernando Alonso (s. 1981), espanjalainen kilpa-autoilija
*Giovanni Francesco Alonso, *Giovanni Alfonso Borelli* (1608–1679), italialainen fysiologi ja fyysikko
*Ireneo García Alonso (1923–2012), espanjalainen katolinen piispa
*Iván Alonso (s. 1979), uruguaylainen jalkapalloilija
*Joaquín Alonso (s. 1956), espanjalainen jalkapalloilija
*José Alonso (s. 1957), espanjalainen juoksija
*José González Alonso (s. 1940), espanjalais-brasilialainen katolinen piispa 
*Manuel A. Alonso (1822–1889), puertoricolainen runoilija ja journalisti
*Marcos Alonso Imaz (1933–2012), espanjalainen jalkapalloilija
*Marcos Alonso Peña (s. 1959), espanjalainen jalkapalloilija, edellisen poika
*Marcos Alonso Mendoza (s. 1990), espanjalainen jalkapalloilija, edellisen poika
*Maria Conchita Alonso (s. 1957), kuubalainen laulaja ja näyttelijä
*Martha Erika Alonso Hidalgo (1973–2018), meksikolainen poliitikko
*Martín Alonso Pinzón (1441–1493), espanjalainen merikapteeni ja tutkimusmatkailija
*Mikel Alonso (s. 1980), espanjalainen jalkapalloilija
*Norberto Alonso (s,. 1953), argentiinalainen jalkapalloilija
*Pedro Sanz Alonso (s. 1953), espanjalainen kansanpuolueen poliitikko
*Víctor Pérez Alonso (s. 1988), espanjalainen jalkapalloilija
*Xabi Alonso (s. 1981), espanjalainen jalkapalloilija
Proletariaatti

**Proletariaatti** on yksityistä omaisuutta vailla olevien yhteiskuntaluokka, köyhälistö. Työväenluokka on teollisen vallankumouksen aikana muodostunut käsite yhteiskuntaluokasta, joka ei omista tuotantovälineitä vaan ansaitsee elantonsa palkkatyöstä.

Rooman valtakunnassa proletariaatti (*[[proletarii]]*) oli *[[Comitia|comitia centuriata]]* -valtiosäännön mukaan alin varallisuusluokka, johon kuuluvien ihmisten, proletaarien, päätehtävän valtiossa katsottiin olevan lapsien () tuottaminen. Karl Marx ja Friedrich Engels tarkoittivat proletariaatilla ihmisiä, jotka saavat toimeentulonsa myymällä työvoimaansa kapitalisteille. Marxismissa työväenluokan ihminen, työläinen, on tuotantovälineet omistavaan luokkaan kuuluvan porvarin vastakohta.

## Katso myös
* Palkkaorjuus
* Kommunistinen vallankumous (proletariaatin vallankumous)
* Proletariaatin diktatuuri
* Ryysyköyhälistö
* Stratifikaatio

## Lähteet
Purcell

**Purcell** tarkoittaa seuraavia paikkoja:

* Purcell, kaupunki Missourin osavaltiossa Yhdysvalloissa
* Purcell, kaupunki Oklahoman osavaltiossa Yhdysvalloissa
* 4040 Purcell, päävyöhykkeen asteroidi.

## Purcell-nimisiä henkilöitä
Purcell on myös seuraavien tunnettujen henkilöiden sukunimi:
* Daniel Purcell (1664–1717), englantilainen säveltäjä ja urkuri, Henry Purcellin veli
* Dominic Purcell (s. 1970), englantilaissyntyinen australialainen näyttelijä
* Edward Mills Purcell (1912–1997), yhdysvaltalainen fyysikko, Nobelin fysiikanpalkinnon saaja
* Henry Purcell (1659–1695), englantilainen säveltäjä, Daniel Purcellin veli
* Joe Purcell (1923–1987), yhdysvaltalainen poliitikko
* John Purcell (1814–1857), brittiläis–irlantilainen sotilas
* John Baptist Purcell (1800–1883), irlantilais-yhdysvaltalainen katolinen piispa
* Kay Purcell (1963–2020), brittiläinen näyttelijä
* Lee Purcell (s. 1947), yhdysvaltalainen näyttelijä
* Philip J. Purcell (s. 1943), yhdysvaltalainen talouselämän vaikuttaja
* Steve Purcell (s. 1961), yhdysvaltalainen sarjakuvapiirtäjä
* Teddy Purcell (s. 1985), kanadalainen jääkiekkoilija
* William R. Purcell, yhdysvaltalainen poliitikko.
Quebec Bulldogs

**Quebec Bulldogs** oli yksi National Hockey Leaguen perustajaseuroja. Bulldogsin virallinen nimi oli **Quebec Athletics**, jonka käyttö oli erittäin harvinaista. Seura perustettiin jo vuonna 1888 ja se ehti pelata kuudessa eri liigassa ennen lopettamistaan.

Bulldogs aloitti jääkiekkoilun Amateur Hockey Association -sarjassa. Muutaman pienemmän sarjan kautta he olivat lopulta yksi Canadian Hockey Association -sarjan perustajista vuonna 1909. CHA ei kuitenkaan pysynyt pystyssä kuukautta pidempään, kun National Hockey Association perustettiin. Bulldogs epäröi ensin siirtymistä NHA:iin, mutta vuoden kuluttua hekin siirtyivät siihen.

Ensimmäinen kausi NHA:ssa ei sujunut suunnitelmien mukaan, mutta seuraavalla kaudella he olivat liigan ylivoimaisesti paras joukkue. Joe Malone teki 18:ssa pelissä 21 maalia ja Jack McDonald samassa ajassa 18 maalia. Stanley Cup -finaalissa Bulldogs kaatoi Moncton Victoriasin helposti kahdessa ottelussa maalierolla 17–3.

Seuraavalla kaudella Bulldogs jatkoi siitä mihin edellisellä jäi. Malone teki 20:ssä ottelussa huimat 43 maalia ja Tommy Smith 39 maalia. Näiden kahden johdolla Bulldogs murskasi finaalissa Sydney Millionairesin yhtä ylivoimaisesti kuin Victoriasin vuotta aikaisemmin. Ongelmia Bulldogsille aiheutti kuitenkin Pasific Coast Hockey Associationissa pelannut Victoria Aristocrats, joka haastoi Bulldogsin pelaamaan Stanley Cupista. Bulldogsia pidettiin selvänä ennakkosuosikkina, mutta Aristocrats venyi viimeisessä ottelussa 6–1 voittoon ja voitti Stanley Cupin. Hetkeä myöhemmin Aristocratsin voitto hylättiin, koska heidän haasteensa Bulldogsille ei ollut virallinen. Näin ollen Bulldogs sai pitää mestaruutensa.

Tämän jälkeen alkoi Bulldogsin alamäki. NHA:ssa ei tullut enää menestystä seuraavilla kausilla ja vuonna 1917 heitä pyydettiin yhdeksi NHL:n perustajaseuraksi. He eivät pelanneet ensimmäisillä kausilla, mutta kaudella 1919–1920 he palasivat kentille. Jälleen Malone voitti liigan maalipörssin 39:llä maalilla, mutta joukkue ei paljoa juhlinut. Neljä voittoa ja 20 häviötä saivat joukkueen omistajat miettimään uusia vaihtoehtoja. Lopulta seura siirrettiin Hamiltoniin pelaamaan ja sen nimeksi vaihdettiin Hamilton Tigers.

## Lähteet
Ashland (Alabama)

**Ashland** on kunta (*town*) Alabamassa, Yhdysvalloissa. Se on Clayn piirikunnan hallinnollinen keskus. 

United States Census Bureaun mukaan Ashlandin pinta-ala on 18,8 km², josta 0,1 km² eli 0,41 % on vettä. Vuoden  väestönlaskennan aikaan kunnassa oli 1 965 asukasta, 854 taloutta ja 519 perhettä. Väestötiheys on 104,8 ihmistä neliökilometriä kohden. 

## Lähteet
Arvo (talous)

**Arvo** taloudellisessa merkityksessä kuvaa sitä, kuinka arvokkaana vaihdon kohteena olevia asioita eli hyödykkeitä pidetään. Tämän arvon määräytyminen riippuu hyödykkeiden niukkuudesta. Filosofiassa arvo on paljon laajempi käsite. Arkikielessä tavaran tai palvelun arvolla tarkoitetaan yleensä sen hintaa. 

Taloustietessä hyödykkeen arvon määräytymisestä on erilaisia teorioita. Nykyisen uusklassisen näkemyksen mukaan arvo on käytännössä sama kuin hinta. Markkinataloudessa tavaran arvo määräytyy kysynnän ja tarjonnan mukaan. Tasapainon, jossa hyödykkeen rajahyöty ja rajakustannus ovat samoja, määrittää hinta. Tavallisesti ajatellaan, että osa kuluttajista olisi valmiita maksamaan yhdestä yksiköstä tasapainohintaa enemmän. Tällöin he arvostavat hyödykettä enemmän kuin maksavat siitä ja saavat vaihdosta ylijäämää.

Historiallisesti tavaran arvosta on esitetty monia teorioita aina Tuomas Akvinolaisen ja Adam Smithin ajoista lähtien:
*David Ricardon täsmentämä klassinen työarvoteoria. 
*Karl Marxin yhteiskunnallisesti välttämättömään työaikaan perustuva teoria. Sen mukaan myös työvoima voi olla tavaraa, joka luo lisäarvoa.
*Rajahyötyteoria ottaa kantaa hyödykkeen arvoon, vaikka kyseessä ei olisi tuote - esimerkiksi aina saatavissa olevan ilman rajahyöty on nolla.

Toisin kuin klassisessa taloustieteessä, nykyään yleensä katsotaan, että hyödykkeellä ei ole erityistä sisäistä arvoa (), vaan puhutaan pelkästään hyödykkeiden hinnanmuodostuksesta.

## Aiheesta muualla
* Nevalainen-Peltonen: Marxilainen kansantaloustiede, Kansankulttuuri
Ashland

**Ashland** voi tarkoittaa seuraavia: 

## Yrityksiä
* Ashland, yhdysvaltalainen kemikaaliyhtiö

## Paikkoja
* Ashland (New Brunswick), Kanada
* Ashland (Alabama)
* Ashland (Georgia)
* Ashland (Illinois)
* Ashland (Indiana)
* Ashland (Kalifornia)
* Ashland (Kansas)
* Ashland (Kentucky)
* Ashland (Louisiana)
* Ashland (Länsi-Virginia)
* Ashland (Maine)
* Ashland (Massachusetts)
* Ashland (Mississippi)
* Ashland (Missouri)
* Ashland (Montana)
* Ashland (Nebraska)
* Ashland (New Hampshire)
* Ashland (New Jersey)
* Ashland (Chemungin piirikunta, New York)
* Ashland (Greenen piirikunta, New York)
* Ashland (Oklahoma)
* Ashlandin piirikunta, Ohio
* Ashlandin yliopisto, Ohio
* Ashland (Oregon)
* Ashland (Pennsylvania)
* Ashland (Virginia)
* Ashland (Washington)
* Ashland (Wisconsin)

## Henkilöitä
* Camila Ashland, yhdysvaltalainen näyttelijä
Daaliat

**Daaliat** (*Dahlia*) on mehevävartisten kesällä kukkivien kasvien suku. Ne ovat alun perin kotoisin Meksikosta, josta tuotiin daalian mukuloita Hollantiin 1872. Nykyisin daaliasta on jalostettu satoja hybridejä. Suku on saanut nimensä nuoren ruotsalaisen kasvitieteilijän Anders Dahlin mukaan. Daalia on Meksikon kansalliskukka ja Seattlen kaupungin tunnus.

Perinteiset daaliat (joriinit) kasvavat 60–80&nbsp;cm korkeiksi ja tekevät punasävyisiä pallomaisia kukkia. Niiden mukulat nostetaan Suomen oloissa talveksi kellariin. Etenkin parvekkeille on jalostettu kesädaalioita, jotka eivät talvehdi, pysyvät matalina ja haarautuvat hyvin tuottaen pitkäaikaista kukkaloistoa.

## Lajeja
* tarhadaalia eli joriini (*Dahlia* × *hortensis*)
* liuskadaalia (*Dahlia merckii*)
* tarhadaalia (*Dahlia pinnata*)

## Lähteet

## Aiheesta muualla
* Finto: Kassu – Kasvien suomenkieliset nimet: ''Dahlia''
* Suomen Lajitietokeskus: Daaliat – ''Dahlia''
Purcell (Oklahoma)

**Purcell** on kaupunki Oklahomassa Yhdysvalloissa. Se on osa Oklahoma Cityn metropolialuetta ja McClainin piirikunnan hallinnollinen keskus. Kaupunki perustettiin vuonna 1887.

United States Census Bureaun mukaan kaupungin pinta-ala on 26,1 neliökilometriä. Vuoden 2018 arvion mukaan kaupungissa asui 6&nbsp;449 asukasta ja vuoden 2010 väestönlaskennan mukaan 5&nbsp;884 asukasta. Vuosina 2010–2018 kaupungin väkiluku kasvoi 4,5 prosenttia. Vuonna 2018 Purcellin väestöntiheys oli noin 247 asukasta neliökilometriä kohden.

## Lähteet
Ghost – näkymätön rakkaus

**Ghost – näkymätön rakkaus** (*Ghost*) on yhdysvaltalainen romanttinen komedia vuodelta 1990. Sen on ohjannut Jerry Zucker ja pääosissa nähdään Patrick Swayze, Demi Moore, Whoopi Goldberg, Tony Goldwyn ja Rick Aviles.

Whoopi Goldberg voitti roolisuorituksestaan parhaan naissivuosan Oscarin, BAFTAn ja Golden Globen. Lisäksi Bruce Joel Rubin voitti parhaan alkuperäisen käsikirjoituksen Oscarin. Elokuva oli ehdolla lisäksi parhaan elokuvan Oscariin ja Golden Globeen.

## Palkintoja
### [[Oscar]]it
*Paras naissivuosa: Whoopi Goldberg
*Paras alkuperäiskäsikirjoitus: Bruce Joel Rubin
Ehdokkaana:
*Paras elokuva
*Paras leikkaus: Walter Murch
*Paras elokuvamusiikki: Maurice Jarre
### [[BAFTA]]t
*Paras naissivuosa: Whoopi Goldberg
Ehdokkaana:
*Paras alkuperäiskäskirjoitus: Bruce Joel Rubin
*Paras maskeeraus: Ben Nye Jr.
*Parhaat visuaaliset tehosteet: Koko tehostetiimille
### [[Golden Globe]]t
*Paras naissivuosa: Whoopi Goldberg
Ehdokkaana:
*Paras draamaelokuva
*Paras miespääosa komedia- tai musikaalielokuvassa: Patrick Swayze
*Paras naispääosa komedia- tai musikaalielokuvassa: Demi Moore

## Arvioita
*[[Video-opas|Video-oppaassa]]* vuodelta 1994 Kari Salminen sanoo *Ghostin* tarjoavan ”fantasiaa, romantiikkaa, jännitystä, kauhua ja komediaa näppäränä ja tunteellisena kokonaisuutena”. Hän antaa sille neljä tähteä viidestä, mikä vastaa sanallista arviota ”erinomainen”.

## Lähteet
Hokes Bluff

**Hokes Bluff** on kaupunki Etowahin piirikunnassa, Alabamassa, Yhdysvalloissa. Sen asukasluku oli vuonna  4&nbsp;149.

Hokes Bluffin pinta-ala on United States Census Bureaun mukaan 30,6 km². Siitä 0,5 km² eli 1,78 % on vettä. Vuoden 2000 väestönlaskennan aikaan kaupungissa oli 4&nbsp;149 asukasta, 1&nbsp;638 taloutta ja 1&nbsp;273 perhettä. Väestötiheys on 137,9 ihmistä neliökilometriä kohden.

## Lähteet
Divertikuliitti

**Divertikuliitti** on divertikuloosin sairastaneen paksusuolen tulehdus. Se tapahtuu, kun divertikuloosiin aiheuttama pussukka tulehtuu paksusuolessa ja aiheuttaa vatsaonteloon paikallisen tulehduksen. Sairaus voi olla vakava, leikkausta vaativa peritoniitti, eli vatsakalvontulehdus, tai vain lievä kuumeena ja pienenä särkynä oireileva vaiva. Alkuun divertikuliitista aiheutuu vain lievää vasemmanpuoleista alavatsan särkyä ja kuumeilua. Jos sairautta ei hoideta, särky kasvaa ja voi kehittyä peritoniitti. Tähän kuuluvat vatsanpeitteiden jännittyminen, mahan arastelu, korkea kuume sekä huonovointisuus. Paksusuolen tulehtunut divertikkeli aiheuttaa sairauden. Divertikkeli tulehtuu, jos verenkierrossa on häiriöitä ja suolen sisällä painetta. Sairaus ei periydy.

## Hoito
Avohoito on sairauden hoitamisen ensimmäinen vaihe. Siihen kuuluvat antibiootit, kuten kefalosporiinin ja metronidatsolin yhdistelmä. Avohoidon jälkeen annetaan samaa lääkitystä mutta laskimonsisäisesti. Jos antibiootit eivät auta sairauteen, käytetään kirurgisia toimenpiteitä, jolloin tehdään avanne, asetetaan dreeni eli laskuputki tai tehdään suolileikkaus. Leikkaus tehdään joko rauhallisessa vaiheessa tai päivystysleikkauksessa riippuen potilaan iästä. Alle 50-vuotiaille leikkaus tehdään rauhallisessa vaiheessa. Leikkauksessa poistetaan sigmasuoli eli divertikkeleitä kantava paksusuolen osa.

Divertikuloosin akuuttivaihetta voidaan hoitaa myös vähäkuituisella ruokavaliolla. Akuuttivaiheen uusiutumisen ehkäisyyn sitä vastoin suositellaan kuitupitoista ravintoa.

## Lähteet
Keith Henson

**Howard Keith Henson** (s. 1942) on yhdysvaltalainen elektroniikkainsinööri, joka tunnetaan aktiivisena skientologian vastustajana, sekä elämän pidennystä, kryoniikkaa, memetiikkaa ja evoluutiopsykologiaa käsittelevistä kirjoituksistaan.

1970-luvulla Henson perusti vaimonsa kanssa L5 Societyn, joka yhdistyi myöhemmin National Space Instituten kanssa ja muodosti National Space Societyn. 1980-luvulla hän kiinnostui kryoniikasta ja liittyi Alcor Life Extension Foundationiin. Lisäksi hän toimi *Extropy Magazinen* paperiversion toimittajana.

## Henson vastaan skientologia
1990-luvulla Henson postitti skientologien salaisia kirjoituksia alt.religion.scientology uutisryhmään, koska halusi todistaa skientologien harjoittavan lääketieteellistä huijausta. Skientologit haastoivat Hensonin oikeuteen ja oikeustaistelun jälkeen Henson todettiin syylliseksi tekijänoikeusloukkaukseen (muun muassa Electronic Frontier Foundation on kritisoinut päätöstä). Henson haki itsensä konkurssiin ja osoitti mieltään skientologien elokuvastudio Gold Basen edessä, minkä jälkeen hänet pidätettiin.

Henson tuomittiin puolen vuoden vankeuteen, mutta hän uskoi, että vankilaan joutuminen asettaisi hänet hengenvaaraan skientologien taholta. Niinpä hän haki poliittista turvapaikkaa Kanadasta ja eli Brantfordissa, Ontariossa vuosina 2001-2005. Kun turvapaikka-anomuksesta päätettiin antaa lopullinen ratkaisu, Henson epäili hylkäävän päätöksen johtavan siihen, että viranomaiset palauttaisivat hänet USA:han ja päätti lähteä maasta päätöstä edeltävänä yönä. Henson pidätettiin Arizonassa vuonna 2007. Hänet vapautettiin samana vuonna.

## Aiheesta muualla
* KeithHenson.org 
* Keith Hensonin kirjoituksia scientologiasta
Luminanssi

**Luminanssi** (tunnus **L**) on fotometrian suure, joka kuvaa pinnalta lähtevää valon voimakkuutta eli "pinnan kirkkautta". Luminanssi kertoo valovoiman tarkastelusuunnassa pinta-alaa kohti. Luminanssin SI-järjestelmän mukainen mittayksikkö on kandelaa per neliömetri (cd/m²).

Luminanssin yksikkönä käytetään joskus myös epästandardia yksikköä **nit** (1&nbsp;nit = 1&nbsp;cd/m²). Tätä yksikköä käytetään usein varsinkin tietokoneen näyttöjen luminanssin yhteydessä. Yksikön **nit** alkuperäinen merkitys on hämärän peitossa, mutta uskotaan, että se pohjautuu latinankieliseen sanaan "nitere", suomeksi "loistaa".

## Luminanssin mittaaminen
Luminanssia voi mitata erityisillä luminanssimittareilla, jotka ovat hinnaltaan kalliita. Luminanssia voi arvioida tavallisella luksimittarilla mittaamalla heijastuksen kappaleen pinnasta (n.&nbsp;10–15&nbsp;cm) ja jakamalla saadun valaistusvoimakkuusarvon *[[Pii (vakio)|&pi;]]*:llä.

## Lähteet
Umberto Masetti

**Umberto Masetti** (4. toukokuuta 1926 Borgo delle Rose, Italia ­­­– 29. toukokuuta 2006  Maranello, Italia) oli italialainen ratamoottoripyöräilijä ja lajin maailmanmestari 500-kuutioisissa vuosina 1950 ja 1952.

## Ura

*31 TT-lähtöä
*6 voittoa
*21 palkintosijaa
*154 MM-pistettä
*500-kuutioisten maailmanmestari 1950 ja 1952

## Tilastot

*1949–250cc - Benelli - 10. - 1 kilpailu - 7 pistettä - 1 palkintosija 
*1949–125cc - Morini - 3. - 2 kilpailua - 13 pistettä - 1 palkintosija
*1950–500cc - Gilera - **1.** - 5 kilpailua - 28 pistettä - 2 voittoa - 4 palkintosijaa 
*1951–500cc - Gilera - 3. - 4 kilpailua - 21 pistettä - 1 voitto - 3 palkintosijaa
*1952–500cc - Gilera - **1.** - 4 kilpailua - 28 pistettä - 2 voittoa - 4 palkintosijaa
*1953–250cc - NSU - 15. - 1 kilpailu - 1 piste 
*1954–500cc - Gilera - 10. - 1 kilpailu - 6 pistettä - 1 palkintosija
*1955–250cc - MV Agusta - 5. - 3 kilpailua - 11 pistettä - 2 palkintosijaa
*1955–500cc - MV Agusta - 3. - 4 kilpailua - 19 pistettä - 1 voitto - 3 palkintosijaa
*1956–350cc - MV Agusta - 14. - 1 kilpailu - 2 pistettä 
*1956–500cc - MV Agusta - 6. - 2 kilpailua - 9 pistettä - palkintosija
*1957–350cc - MV Agusta - 10. - 1 kilpailu - 3 pistettä
*1957–500cc - MV Agusta - 15. - 1 kilpailu - 2 pistettä
*1958–500cc - MV Agusta - 13. - 1 kilpailu - 3 pistettä

## Lähteet
Vesivuoristorata

**Vesivuoristorata** on huvipuistolaite, joka yhdistää yleensä vuoristoratamaisia elementtejä veteen. Laite voi sisältää lyhyen vuoristorata-ajelun joka päättyy vesialtaaseen, tai se voi olla vesikourussa liikkuva vaunu, joka päättyy hurjaan vesiluisuun, kuten perinteinen tukkijoki. Tyypillinen esimerkki vesivuoristoradasta on Linnanmäen huvipuiston *[[Vonkaputous]]*.

Järjestelmän tyyppiominaisuus on se, että matkanteko päättyy hurjaan vesiryöppyyn joka kastelee matkustajat.

## Katso myös
*Vuoristorata
*Huvipuistolaite
Fribourg (kantoni)

**Fribourg** (, , , , virallisesti , ) on kantoni Sveitsin länsiosassa. Sen pääkaupunki on Fribourg. Kantonissa on runsaat 300&nbsp;000 vakinaista asukasta.

## Sijainti
Fribourg sijaitsee Sveitsin Mittellandissa. Fribourgin länsiosa on melko tasaista ylänköä, mutta kaakkoisosassa kohoavat Alppien ensimmäiset rinteet, korkeimpana Vanil Noir, 2&nbsp;389 m mpy. Kantonin luoteispuolella on Neuchâtelinjärvi (429 m mpy.). Sarinejoki virtaa kantonin läpi.

## Historiaa
Fribourg liittyi Sveitsin valaliittoon vuonna 1481.

## Asukkaat ja hallinto
Fribourg koostuu 133 kunnasta (1.1.2020 alkaen). Kunnat muodostavat seitsemän hallintoaluetta (, ).

Kantonin kaupungit eli yli 10&nbsp;000 asukkaan kunnat ovat:

### Kieli ja uskonto
Fribourgin kantoni on virallisesti kaksikielinen: ranskaa puhuu pääkielenään 69 prosenttia asukkaista ja saksaa 28 prosenttia (vuonna 2017). Suurin uskonnollinen ryhmä on katoliset, joita oli vuonna 2017 60 prosenttia asukkaista. Kantonin vakituisista asukkaista oli vuoden 2019 lopulla 23 prosenttia on ulkomaalaisia.

## Talous
Kantonin työpaikoista 69 prosenttia oli vuonna 2016 palvelusektorilla. Teollisuus työllisti 25 prosenttia kantonilaisista. Maanviljely on edelleen tärkeä elinkeino: alkutuotanto työllisti vuonna 2014 kuusi prosenttia työvoimasta ja maa-alasta oli 56 prosenttia maatalouskäytössä vuonna 2009. 

Gruyèrejuusto on peräisin Fribourgista. 

## Liikenne
Moottoritiet A1 ja A12 kulkevat kantonin halki.

## Koulutus
Fribourgin kaupungissa toimivan Fribourgin yliopiston toiminta on kantonin vastuulla.

## Lähteet
*

### Viitteet

## Aiheesta muualla
Pöllösumu

**Pöllösumu** (Messierin luettelon kohde M97, NGC-luettelon kohde NGC 3587) on Ison Karhun tähdistössä sijaitseva planetaarinen sumu, jonka löysi ranskalainen tähtitieteilijä Pierre Méchain 16. helmikuuta 1781. Kansanomaisen nimensä sumu on saanut siitä, että pienellä kaukoputkella katsoen se näyttää pöllön kasvoilta.

Pöllösumun rakenne on planetaarisista sumuista monimutkaisimpia. Sumun keskustähden kirkkaus on 16 magnitudia, ja sen massa on noin 0,7 auringon massaa. Sumussa itsessään arvellaan olevan ainetta noin 0,15 auringon massan verran. Pöllösumun arvellaan muodostuneen noin 6&nbsp;000 vuotta sitten.

## Katso myös
*Messierin luettelo
*New General Catalogue

## Lähteet

## Aiheesta muualla
* SEDSin Messier -sivu M97
David Baltimore

**David Baltimore** (7. maaliskuuta 1938 New York, Yhdysvallat – 6. syyskuuta 2025 Woods Hole, Massachusetts, Yhdysvallat) oli yhdysvaltalainen biologi ja yksi vuoden 1975 Nobelin lääketieteen palkinnon saajista.

Baltimore opiskeli sekä biologiaa että kemiaa. Hän suoritti vuonna 1960 Swarthmore Collegea alemman korkeakoulututkinnon kemiasta. Sen jälkeen hän opiskeli eläinten virologiaa Rockefeller-yliopistossa ja jatko-opintoja MIT:ssä sekä väitteli 1964 Rockefeller-instituutista.

Baltimore työskenteli 1965–1968 Salk-instituutissa Renato Dulbeccon kanssa polioviruksen replikaatiota. Baltimore palasi sen jälkeen MIT:hen yhdessä vaimonsa Alice Huangin kanssa. He löysivät yhdessä, kuinka *[[Indiana vesiculovirus]]* kopioi itsensä poikkeuksellisella entsyymillä, joka kopioi RNA:ta.

Baltimore sai Nobelin palkinnon työskennellessään MIT:ssä tutkimuksestaan kuinka käänteiskopioijaentsyymi muuntaa RNA:n DNA:ksi. Prosessi on tärkeä retrovirusten, kuten HIV:n, lisääntymisen ymmärtämisessä.

Baltimore toimi jonkin aikaa biolääketieteellisen tutkimuksen Whitehead-instituutin johdossa, ja vuosina 1983–1990 hän oli Rockefeller-yliopiston rehtorina. Häntä pyydettiin eroamaan, kun hän oli ollut puolustamassa Thereza Imanishi-Karia, jota oltiin syytetty tutkimusaineiston väärentämisestä. Baltimore ei varsinaisesti ollut tehnyt mitään väärää, mutta hän suostui eroamaan ja palasi MIT:lle 1994.

Baltimore oli 1997–2006 California Institute of Technologyn rehtorina ja sen jälkeen kolme vuotta American Association for the Advancement of Sciencen puheenjohtajana. Hän oli tuossa tehtävässä muun muassa mukana *[[Encyclopædia Britannica]]n* neuvonantajien toimituksellisessa lautakunnassa.

Baltimore valittiin 1999 ulkomaalaisjäsenenä Academia Europæaan.

## Lähteet
Ptolemaios VII

**Ptolemaios VII Neos Filopator** () oli ehkä Egyptin kuninkaan Ptolemaios VI:n poika. Ei tiedetä, hallitsiko hän koskaan, mutta hänelle uskotaan myönnetyn kuninkaan arvonimi postuumisti.

Ptolemaios VII:n tarkka henkilöllisyyskin on epäselvä. Erään teorian mukaan hän oli Ptolemaios VI:n ja Kleopatra II:n poika. Ptolemaios VI olisi tehnyt hänestä hallitsijakumppaninsa vuonna 145 eaa. Isänsä kuoltua Ptolemaios VII olisi hallinnut yksin kunnes Ptolemaios VI:n veli Ptolemaios VIII "Fyskon" murhautti hänet ja otti vallan itselleen. Toisen teorian mukaan Ptolemaios VII olisi ollut sama henkilö kuin Ptolemaios Memfites joka oli Ptolemaios VIII "Fyskonin" ja Kleopatra II:n poika. Ptolemaios VIII olisi tehnyt pojastaan kanssahallitsijansa, mutta myöhemmin murhauttanut hänet.

Ptolemaios VII otetaan yleensä mukaan kuningasluetteloon, jotta Ptolemaiosten numerointi ei menisi sekaisin.
Sasu Haapanen

**Aleksander ”Sasu” Haapanen** () oli suomalainen näyttelijä. 

## Ura
Sasu Haapanen syntyi Helsingissä sorvari Aleksander Haapasen perheeseen. Hän suoritti musiikkiopintoja ja teatterikursseja, kunnes vuonna 1923 hän sai kiinnityksen Koiton Näyttämölle, jossa hän työskenteli kymmenen vuotta. Haapanen teki pitkän uran Helsingin Kansanteatteri-Työväenteatterissa 1933–1965 ja siitä muodostetussa Helsingin Kaupunginteatterissa aina eläkkeelle jäämiseensä vuoteen 1969 saakka. Hänen näyttämösuorituksistaan huomattavimpia olivat *[[Hamlet]]in* nimiosa, Akusti *[[Niskavuori|Niskavuoren Hetassa]]* sekä näytelmässä *Hyvä maa* rooli isänä.

Haapanen esiintyi myös noin neljässäkymmenessä elokuvassa vuosina 1936–1962. Hän näytteli erityisesti herrasmieskonnia ja sota-ajan elokuvissa venäläisiä roistoja. Ensimmäisen merkittävän filmiroolinsa Haapanen teki aatedraamassa *[[Jääkärin morsian (vuoden 1938 elokuva)|Jääkärin morsian]]* (1938). Hän esitti juutalaista Isakia, joka vakoilee venäläisten hyväksi. Koomikkona hän ansioitui muun muassa kömpelön herrasmiesmäisen kirjailijan roolissa elokuvassa *[[Markan tähden]]* (1938).

Vuonna 1939 Haapanen näytteli kaikkiaan viidessä elokuvaroolissa, joista merkittävin oli elokuvaohjaaja Risto Karpalainen komediassa *[[Herrat ovat herkkäuskoisia]]*. Roistotyyppejä hän esitti muun muassa elokuvissa *[[Viimeinen vieras]]* (1941), *[[Ryhmy ja Romppainen (elokuva)|Ryhmy ja Romppainen]]* (1941), *[[Onni pyörii]]* (1942) ja *[[Tyttö astuu elämään]]* (1943). Elokuvassa *[[Suomisen Ollin tempaus]]* (1941) Haapanen on rehti ja isänmaallinen maalari Suominen.

Haapanen kertoi Elokuva-Aitalle vuonna 1944 kyllästyneensä roistojen esittämiseen, mutta toisaalta totesi uusien vivahteiden löytämisen erilaisiin konnatyyppeihin tuovan näyttelijänkyvyille haastetta. Mieluisiksi elokuvarooleikseen hän mainitsi *Jääkärin morsiamen* Isakin sekä *[[Tuomari Martta|Tuomari Martan]]* (1943) nimismies Pellikan. Vuonna 1945 Haapanen tulkitsi ansiokkaasti miespääosaa Hella Wuolijoen näytelmään perustuvassa elokuvassa *[[Vastamyrkky (elokuva)|Vastamyrkky]]*. Sodan jälkeen hän näytteli valkokankaalla sivuosia. Näistä huomattavin oli torikauppias Eriksson Maria Jotunin teksteihin perustuvassa elokuvassa *[[Kun on tunteet]]* (1954). Viimeisen elokuvaroolinsa Haapanen näytteli Maunu Kurkvaaran ohjaamassa elokuvassa *[[Yksityisalue]]* (1962).

Sasu Haapanen levytti vuonna 1930 noin 15 iskelmää, kuten ”Ali Baba”, ”Kaarina”, ”Kasakka” (”Tosca-valssi”) ja ”Särkynyt elämä”. 

Haapanen palkittiin vuonna 1955 Pro Finlandia -mitalilla. Hän esiintyi 1960-luvulla useissa televisiotuotannoissa ja radiokuunnelmissa. Haapanen tunnettiin varsinkin Outsiderin ja Reino Helismaan radiosarjojen käheänä kertojaäänenä.

Haapanen on haudattu Maunulan uurnalehtoon.

## Filmografia

## Lähteet

## Aiheesta muualla
*
Punainen kukko

__NOTOC__
**Punainen kukko** on suomalaisen metalliyhtye Mokoman ensimmäinen EP. Se ilmestyi vuonna 2003. EP:n nimikappale on julkaistu myös *[[Kurimus (albumi)|Kurimus]]*-albumilla ja *Pillipiipari*-kappaleen alkuperäisversio löytyy yhtyeen debyyttialbumilta *[[Valu (albumi)|Valu]]*. *H.E.L.L.* on cover-versio Chargedin kappaleesta *A.C.N.R.*

Punainen kukko-EP on Mokoman viimeinen julkaisu, jolla soittaa yhtyeen alkuperäinen basisti Heikki Kärkkäinen.

EP debytoi Suomen virallisen singlelistan sijalla 11.

## Kappaleet
Kaikki kappaleet sovittanut Mokoma.

# 
# 
# 
# 
# 

* Takatalvi -musiikkivideo (ohjaus Vesa-Matti Vainio)
* Punainen kukko -musiikkivideo (ohjaus Vesa-Matti Vainio)

Kappaleet ”Täältä etelään” ja ”Marjat” ovat mukana myös *[[Kurimus (albumi)|Kurimus]]*-albumin vuonna 2005 julkaistulla vinyyliversiolla.

## Kokoonpano
* Marko Annala – laulu
* Tuomo Saikkonen – kitara, laulu
* Kuisma Aalto – kitara
* Heikki Kärkkäinen – basso
* Janne Hyrkäs – rummut

### Vierailevat muusikot
* Janne Saksa – taustalaulu kappaleissa ”Pillipiipari 2003”, ”Täältä etelään” ja ”Marjat”

## Arvostelut
* Imperiumi: 8½/10

## Lähteet

## Aiheesta muualla
* 
*
Armonistuin

**Armonistuin** on kristillisessä perinteessä kuva Jumalasta ottamassa vastaan uhrattua poikaansa. 

Armonistuin on kristinuskon vahvimpia symboleita. Siihen liitetään Raamatun teksti "Sillä niin on Jumala maailmaa rakastanut" tai katkelmia Paavalin kirjeistä. Juutalaisen perimätiedon ja Raamatun mukaan armonistuin on liitonarkin kultainen kansi, jonka päissä kaksi kerubia peittää kannen siivillään.

Keskiajalla armonistuin kuvattiin Pyhänä kolminaisuutena ensin niin, että Jumala pitää edessään ristiinnaulittua poikaansa ja heidän yläpuolellaan leijuu Pyhän Hengen kyyhkynen. Myöhäiskeskiajan kuvaesityksissä taas Jumala istuu valtaistuimellaan kuollut poikansa sylissään.

## Lähteet

## Aiheesta muualla
* Hakusana "armoistuin" Raamatussa
Jaco Pastorius (albumi)

**[[Jaco Pastorius|Jaco Pastoriuksen]]** samanniminen debyyttisoololevy julkaistiin alun perin vuonna 1976. Levyn muilla raidoilla soittaa useita kuuluisia jazzmuusikoita, kuten Herbie Hancock, Wayne Shorter, Hubert Laws ja Don Alias.

Levy alkaa cover-versiolla Miles Davisin "Donna Leestä" (kappale on alun perin kreditoitu Charlie Parkerin sävellykseksi). Toinen kappale on funk-raita, jossa laulajina on R&B duo Sam & Dave. Se on myös levyn ainoa vokaaliraita. Kolmas kappale, "Continuum", on Pastoriuksen varsin kokeellinen sävellys, jota dominoivat ilmavasti käytetty basso ja kaksi sähköpianoa. Neljäs raita on jousisektion tuella esitetty jazzmainen nopeahko sävellys, joka osittain yhdistyy Hancockin kappaleeseen "Speak Like A Child". B-puolen aloittava "Portrait of Tracy" on Jacon bassollaan yksin soittama hidas sävellys. "Opus Pocus" on steel-rumpuja hyödyntävä melodinen fuusiokappale, jossa saksofonissa on Wayne Shorter. "Okokole Y Trompa" on yksinkertainen sävellys, jossa bassokuvion ja lyömäsoittimen päällä kuullaan puhallinsooloa. "(Used to Be a) Cha-Cha" on puhdasta jazzia edustava sävellys, jossa huilisti Hubert Laws puhaltaa melodian piccolollaan. Laws, Hancock ja Pastorius soittavat kaikki pitkän soolon. Viimeinen raita, "Forgotten Love", on Pastoriuksen sävellys pianolle ja jousille, jossa hän ei itse soita laisinkaan.

## Kappaleet
#  - merkitty Charlie Parkerin sävellykseksi (todellisuudessa Miles Davisin)
#  - Jaco Pastorius & Bob Herzog
#  - Jaco Pastorius
#  - Jaco Pastorius & Herbie Hancock
#  - Jaco Pastorius
#  - Jaco Pastorius
#  - Jaco Pastorius & Don Alias
#  - Jaco Pastorius
#  - Jaco Pastorius
# 
# 

## Lähteet

## Aiheesta muualla
*Virallinen Jaco Pastorius -sivusto
Alex Lifeson

**Alex Lifeson** (oikealta nimeltään **Aleksandar Živojinović**, s. 27. elokuuta 1953 Fernie, Brittiläinen Kolumbia) on kanadalainen muusikko. Hän soitti kitaraa rock-yhtyeessä Rush, jossa hän oli soittanut yhtyeen perustamisesta asti. Hänelle on myönnetty Order of Canada -kunniamerkki.

Lifesonin kitaransoiton innoittajia ovat olleet muun muassa Jimi Hendrix, Jimmy Page, Eric Clapton, Jeff Beck sekä Pete Townshend.

## Soittimet
Lifesonin käyttämät soittimet ovat vaihdelleet suuresti vuosien varrella. Hän on käyttänyt monia eri merkkisiä kitaroita, kuten Fenderin, Gibsonin ja PRS:n valmistamia kitaroita. Lisäksi hänellä oli 1980-luvulla oma signature-merkkinsä nimeltä Signature, joka kuitenkin myöhemmin lakkautettiin. Näitä kitaroita hän käytti A Show of Hands -videolla. Gibson on valmistanut hänelle kaksi eri signature-mallia, jotka ovat ES-355 sekä Gibson Les Paul, joista jälkimmäistä valmistetaan edelleen.

Myös hänen käyttämänsä vahvistimet ovat vaihdelleet suuresti. Uransa alkuaikoina hän käytti paljon Marshallin putkivahvistimia, mutta 1980-luvun jälkipuoliskolla sekä 1990-luvun alussa hän käytti myös jonkin verran Gallien-Kruegerin valmistamia transistorivahvistimia. Hughes & Kettner on valmistanut hänen omaa signature-vahvistintaan, TriAmp MKII Alex Lifeson.

## Rushin ulkopuolella
Lifeson on tehnyt yhden sooloalbumin. *Victor* julkaistiin tekijänimellä Victor vuonna 1996.

## Lähteet
Saimi Hoyer

**Saimi Hoyer** (o.s. *Nousiainen*, s. 18. kesäkuuta 1974 Helsinki) on suomalainen malli, TV-kasvo ja kirjoittaja. 

## Ura

Saimi Nousiainen valmistui ylioppilaaksi Sibelius-lukiosta. Hän opiskeli kirjallisuutta Oriveden Opistossa ja unkaria, italiaa ja kirjallisuutta Jyväskylän yliopistossa. 

Nousiaisen mallinura alkoi 1995 hänen mentyään vaihto-oppilaaksi Firenzeen Italiaan opiskelemaan teatterialaa. Varsinaisesti hänen mallinuransa alkoi, kun eräs valokuvaaja "löysi" hänet konsertista. Nousiainen pääsi catwalkeille Milanoon, Pariisiin, Lontooseen, New Yorkiin ja Tokioon ja teki töitä muun muassa Dieselille ja Burberrylle. Hänen kuviaan on ollut Italian ja Yhdysvaltain *[[Vogue]]ssa* ja *[[Marie Claire]]ssa*.

Nousiainen lopetti mallintyöt ulkomailla vuonna 2003 ja aloitti *[[Image (lehti)|Image]]*-lehden toimittajana ja *[[MeNaiset]]*-lehden kolumnistina. Lisäksi hän kirjoittanut artikkeleita ja kolumneja ''Savon Sanomiin'', ''Anna''-lehteen ja ''Ilta-Sanomiin''. Nousiainen on toiminut myös Neloskanavan sääohjelman juontajana. 

Vuonna 2005 Nousiainen esiintyi MTV3:n *[[Mallikoulu 2005]]* -ohjelmassa. Hän opasti malliksi haluavia naisia kävelemään catwalkilla. Vuonna 2006 hän sai Arman Alizadin ja Heli Roihan kanssa *[[Unisex (televisio-ohjelma)|Unisex]]*-tyyliohjelman MTV3-kanavalle. Vuonna 2008 keväällä alkaneessa ''Suomen Huippumalli haussa'' -ohjelmassa Nousiainen on toiminut yhtenä tuomareista. Hän toimi tuomaristossa myös sarjan toisella sekä kolmannella tuotantokaudella keväällä 2009 ja 2010.

Hoyer on Metsähallituksen kansallispuistokummi ja Sieni-ihmiset ry:n perustajajäsen.

Tammikuussa 2016 Punkaharjun Valtionhotelli siirtyi Saimi ja Thomas Hoyerin perustamalle Punkaharjun Luontomatkailu Oy:lle. Näin Hoyerista tuli matkailuyrittäjä ja hotelli- ja ravintolatoiminta käynnistyi mittavan saneeraustyön jälkeen Hotelli Punkaharjussa kesällä 2016. Yritys haettiin kuitenkin konkurssiin huhtikuussa 2023 ja hotelli suljettiin 8. toukokuuta 2023.

## Yksityiselämä
Nousiaisen vanhemmat ovat näyttelijät Soila Komi (k. 2022) sekä Jyrki Nousiainen. Hän on ollut naimisissa silloisen Ruukki Groupin entisen toimitusjohtaja Thomas Hoyerin kanssa vuosina 2006–2018. Heillä on kaksi poikaa. Hoyerilla diagnosoitiin vuonna 2013 hypogammaglobulinemia, joka tarkoittaa IgG-vasta-ainepuutosta ja on harvinainen perinnöllinen sairaus.

## Lähteet

## Aiheesta muualla
* Kuusi kuvaa matkailuyrittäjä Saimi Hoyerin elämästä, 4.9.2022, Yle Radio 1
Stanssaus

**Stanssaus** eli **muotoleikkaus** ( = meistää) on painotekniikassa käytettävä menetelmä, jolla *stanssia* käyttämällä viimeistellään käsiteltävänä oleva materiaali leikkaamalla se haluttuun muotoon, joka näin voidaan saada poikkeamaan normaalista arkin muodosta lähes rajattomasti.

Sovellettuna menetelmää käytetään myös metallituotteiden pintakäsittelyyn tai levyjen aukottamiseen. Tällöin sen nimityksenä on yleisemmin käytössä meisto ja työvälineen nimenä vastaavasti *[[meisti]]*.

## Lähteet
Maratoonari

**Maratoonari** voi tarkoittaa seuraavia:

* maratoonari eli maratonjuoksija
* *[[Maratoonari (romaani)|Maratoonari]]* (engl. *Marathon Man*), William Goldmanin romaani vuodelta 1974
* *[[Maratoonari (elokuva)|Maratoonari]]* (engl. *Marathon Man*), Goldmanin romaaniin perustuva elokuva vuodelta 1976.
Unikeot

**Unikeot** (Gliridae) on jyrsijöiden lahkoon kuuluva nisäkäsheimo. Ne ovat suurisilmäisiä ja pitkähäntäisiä, elävät yleensä puissa ja liikkuvat lähinnä öisin. Maailman unikeoista suurin osa asuu Euroopassa, joitakin lajeja myös Afrikassa ja Aasiassa. Muinaisessa Roomassa unikekoja syötiin herkkupaloina.

Unikekolajeja on kuollut sukupuuttoon; nykyisin lajeja on 28. Ne jaetaan useimmin yhdeksään sukuun, mutta muunkinlaista ryhmittelyä esiintyy.

Tammihiiri (*Eliomys quercinus*) on ainoa Suomessa esiintynyt unikekolaji.

Unikekoa (*Glis glis*) ja afrikanunikekoa (*Graphiurus murinus*) pidetään joskus lemmikkinä.

## Lähteet
*Gliridae Wilson & Reeder's Mammal Species of the World, 3rd ed. (2005)

### Viitteet

## Aiheesta muualla
* Animal Diversity Web
Suunnistaja

**Suunnistaja** voi tarkoittaa seuraavia asioita:
* Suunnistusta harrastava henkilö
* Suomen Suunnistusliiton lehti nimeltä "Suunnistaja"
Suunnistaminen

**Suunnistaminen** on systemaattinen tapa liikkua oikeaan paikkaan oikeaa reittiä myöten. Suunnistamisessa voidaan käyttää apuna karttaa, kompassia, GPS:ää, tähtiä, sekstanttia, opasteita, radioaaltoja, tunnettuja maamerkkejä, sanallisia ohjeita ja monia muita välineitä. Merellä suunnistamista kutsutaan navigoinniksi.

## Suunnistaminen rakennetuilla väylillä Suomessa

Tie- ja katuliikenteen suunnistamisen apuna voidaan tieliikennelain nojalla käyttää laissa määriteltyjä liikennemerkkejä ja opasteita. Tienkäyttäjien suunnistamisen avuksi väylien varteen ja yläpuolelle voidaan asentaa liitteessä 3.6 määriteltyjä opastusmerkkejä F1-F57.2 ja liitteessä 3.7 määriteltyjä palvelukohteiden opastusmerkkejä G1-G42.

Kiinteissä opasteissa nimetään joko tekstillä tai symbolilla opastettava kohde ja suunta, jossa kyseinen kohde sijaitsee. Opasteessa voidaan esittää myös etäisyys kohteeseen soveltuvalla mittayksiköllä. Käytännössä etäisyys ilmoitetaan joko metreinä tai kilometreinä.

Maanteiden ulkopuolella voidaan käyttää myös vapaamuotoisia opasteita. Esimerkiksi jalankulkijoille ja pyöräilijöille rakennetuilla väylillä voi olla näiden tienkäyttäjien tarpeisiin opasteita. Ylläpidetyillä ulkoiluun suunnitelluilla väylillä kuten laduilla ja pururadoilla on usein omat vapaamuotoiset opasteet.

## Suunnistamisen apuvälineet
Kauan ihmisten käytössä ollut suunnistamisen apuväline on painettu kartta, jota voidaan käyttää yksinään tai toisen apuvälineen kuten kompassin kanssa. Saatavilla olevan tekniikan kehityttyä on suunnistamisen avuksi tullut sähköisiä apuvälineitä.

Navigaattori on erillinen sähköinen laite, johon on ladattu kartta. Navigaattori kykenee paikantamaan oman sijaintinsa ja sijoittamaan sen laitteelle ladatulle kartalle. Navigaattorin etuna painettuun karttaan nähden on valmiin reitin ehdottaminen ja reittiohjeiden ääneenlukeminen ajoneuvon kuljettajalle. Ääniohjeiden avulla kuljettaja pystyy keskittymään ajamiseen eikä matkalla tarvitse yleensä pysähtyä lukemaan karttaa.

Karttasovellukset ja karttapalvelut ovat tulleet saataville älypuhelinten ja internet-verkon kattavuuden laajenemisen myötä.

## Katso myös
* GPS
* Navigointi
* Suunnistus

## Lähteet
Cris Owen

**Cris Owen** (s. 14. huhtikuuta 1960 Tukholma, Ruotsi) on ruotsalainen musiikkialan toimija. Hän on ollut alalla lauluntekijänä, sovittajana, tuottajana, televisiotuottajana, muusikkona, yhtyeen keulahahmona ja kirjailijana.

## Ura
Owenin albumi *Here I Am* ilmestyi vuonna 1977. Vuonna 1989 Owen osallistui Eurovision laulukilpailun Suomen karsintaan kappaleella ”Vad finns kvar”. Kappale sijoittui karsinnan toiseksi.

Suomessa hän on toiminut Miisan ja Janina Frostellin managerina ja tuottajana. Projekti "Miisan" levyjä julkaisivat levy-yhtiöt Sony Music ja Dance Pool.

Owenin vuonna 2002 julkaistu omaelämäkerta *My Life A Lie* () herätti kohua Suomessakin. Myös hänen transsukupuolisuutensa on ollut mediassa puheenaiheena.

## Diskografia
**Äänitteet**

## Yksityiselämä
Cris Owen on korjannut sukupuolensa naisesta mieheksi. Owen on kertonut kokeneensa jo kolmevuotiaana olevansa mies naisen ruumiissa. Vuonna 2005 hän kävi 48-vuotiaana sukupuolenkorjausleikkauksessa Ruotsissa. Tämä ei johtanut nimenmuutokseen kuten yleensä, koska Cris sopii paitsi naisen, myös miehen nimeksi.

Kolme vuotta myöhemmin Cris Owen kertoi katuvansa leikkausta. Tulos oli Owenille järkytys, ja leikkauksen jälkeen hänen elämänsä meni raiteiltaan. Hän alkoi pelätä ihmisiä, persoona muuttui ja ystävyyssuhteet kärsivät.

## Lähteet

## Aiheesta muualla
* http://www.crisowen.com 
* Cris Owen joutuu uuteen penisleikkaukseen, MTVuutiset.fi 12.6.2008
* Sukupuolensa korjanneet Cris ja Marja-Sisko tapasivat , Helsingin Sanomat, Veera Jussila 5.10.2013
El Mirage

**El Mirage** on kaupunki Maricopan piirikunnassa Arizonassa Yhdysvalloissa. Vuoden 2018 arvion mukaan El Miragessa asui 35&nbsp;670 asukasta. Vuosina 2010–2018 kaupungin väkiluku kasvoi 12,2 prosenttia. El Miragen pinta-ala on 26 neliökilometriä ja väestöntiheys on 1&nbsp;371,9 asukasta neliökilometriä kohden.

## Lähteet
Miisa Päällysaho

**Miisa-Leena Päällysaho-Mustonen** (19. helmikuuta 1970 Turku – 7. heinäkuuta 2016 Turku) oli suomalainen eurodance-esiintyjä. Taiteilijanimellä **Miisa** julkaistiin kaksi albumia sekä useita singlejä eurodance-tyylistä musiikkia. Häntä pidettiin 1990-luvulla suomalaisen musiikin vientitoivona, mutta kansainvälinen läpimurto jäi häneltä lopulta saavuttamatta. 1990-luvun puolivälissä Miisa asui ja työskenteli muutaman vuoden ajan Atlantassa Yhdysvalloissa.

Miisan parhaiten menestynyt kappale on ”All or Nothing”, joka päätyi muun muassa *But I'm a Cheerleader* -elokuvan soundtrackille vuonna 1999. Suurin osa Miisan omaa nimeä kantavan albumin kappaleista on samoja kuin *Attitude*-albumilla, mutta niitä on sovitettu ja nimetty uudelleen kansainvälisille markkinoille sopiviksi. 

Miisan taustalla toimi manageri ja tuottaja Cris Owen, joka tuotti myös Miisan ystävän Janina Frostellin ensimmäisen albumin. Miisa ei itse laulanut kappaleitaan vaan esiintyi aina playbackina. Miisan sijaan levyillä lauloi ruotsalainen Karin Strömfelt.  Vilpin paljasti Cris Owen. 

Vuoden 1997 jälkeen Päällysaho työskenteli meikkaajana. 2000-luvun alussa hän vetäytyi julkisuudesta kokonaan. Hän kuoli 7. heinäkuuta 2016 pitkäaikaiseen sairauteen.

## Diskografia

### Albumit
* *[[Attitude (Miisa Päällysahon albumi)|Attitude]]*, #25 (Suomen virallinen lista) (1994, Dance Pool)
* *Miisa*, #23, (Euroopassa 1995 [Ichiban International], Yhdysvalloissa 1996 [NMC Records])

### Singlet
* Upside Down (1991)
* Set Me Free, #12 (1993), #9 (Billboard Dance Club Songs) (Yhdysvalloissa 1996)
* Hold On #10 (1993)
* All Or Nothing #4 (1994), #33 (Yhdysvalloissa 1995)
* You & Me (Innocence), #14 (1994)
* Lovin' U (1995)
* How Will I Know, #34 (1996)
* Get Ready (1996)
* If

## Lähteet

## Aiheesta muualla
* Discogs.com: Miisa
* Ylen Elävä arkisto: Miisa pyrki pinnalle Amerikassa
Postgenderismi

**Postgenderismi** on yhteiskunnallinen, poliittinen ja kulttuurillinen liike, joka pyrkii sukupuolisuuden vapaaehtoistamiseen kehittyneen bioteknologian, avusteisten lisääntymismenetelmien ja kyborgisaation kautta. Postgenderistien mukaan esimerkiksi lasten hankkimiseksi ei pitäisi olla tarvetta harrastaa seksiä, vaan mies tai nainen voi hankkia lapsen koeputkihedelmöityksen tai kloonauksen kautta, ja seksiä voi harrastaa pelkästään viihdemielessä kuulumatta kumpaankaan sukupuoleen.

Eräs postgenderismin viitatuimpia tekstejä on Donna Harawayn essee *A Cyborg Manifesto: Science, Technology, and Socialist-Feminism in the Late Twentieth Century*, jonka mukaan naiset vapautuvat perinteisistä sukupuolirooleistaan vasta vapautuessaan biologisista lisääntymisvelvoitteistaan ja muuttuessaan postbiologisiksi olennoiksi, androgyyneiksi kyborgeiksi.

Toisena postgenderistisen ajattelun keskeisenä viitepisteenä on postmodernistisen queer-filosofi Judith Butlerin teos *Gender Trouble: Feminism and the Subversion of Identity*, jossa koko sukupuoliluokitusten oletettu luonnollisuus kyseenalaistetaan.

Esimerkiksi sähköisissä lumetodellisuus-sovelluksissa postgenderismi on jo toteutunut siinä mielessä, että jokainen voi valita itselleen hahmon sukupuolesta välittämättä ja muokata ulkonäköään vapaasti.

Suomessa postgenderistisiä näkemyksiä on aatteellisesti levitetty postseksualismia ajaneen Postgender ry:n piirissä 1990-luvulla. Akateemisessa keskustelussa niitä ovat esittäneet suomalaisista filosofeista muun muassa professori Tuija Pulkkinen ja dosentti Petri Sipilä.
Nikola Žigić

**Nikola Žigić** (, s. 25. syyskuuta 1980 Bačka Topola, Jugoslavia) on serbialainen jalkapalloilija, pelipaikaltaan hyökkääjä. Hän edustaa Englannin pääsarjassa Premier Leaguessa pelaavaa Birmingham Cityä, jonne hän siirtyi Valenciasta. Žigić on myös aikaisemmin urallaan edustanut Racing Santaderia, kaudella 2006–2007. Kotimaassaan Žigić on edustanut muun muassa Belgradin Punaista Tähteä. Hänet valittiin kahdesti silloisen Serbia ja Montenegron pääsarjan parhaaksi pelaajaksi (2003, 2005). Hän on 202 senttimetriä pitkä. Koostaan huolimatta Žigićiä pidetään myös erittäin taitavana. 

Huolimatta hyvistä esityksistään Serbia ja Montenegron pääsarjassa, Žigić sai ensimmäisen maajoukkuekutsunsa vasta vuonna 2005. Hän on tehnyt maajoukkueessa muutamia maaleja, mutta näkyvin esitys lienee ollut vuoden 2006 MM-kilpailujen ratkaisevassa karsintaottelussa Espanjaa vastaan, jossa hän järjesteli Mateja Kežmanin 1–1-tasoitusmaalin. Hän kuului maajoukkueen kokoonpanoon myös varsinaisessa MM-lopputurnauksessa.

## Lähteet

## Aiheesta muualla
* Nikola Žigić Football Database -sivustolla
Atomic Kitten

**Atomic Kitten** oli englantilainen tyttöbändi Liverpoolista. Jäseniä olivat Liz McClarnon ("Lil"), Natasha Hamilton ("Tash") (korvasi Heidi Rangen, joka siirtyi sittemmin Sugababes-yhtyeeseen) ja Jenny Frost, joka korvasi alkuperäisjäsenen, Kerry Katonan, tammikuussa 2001. Atomic Kitten on myynyt yli 20 miljoonaa albumia ja singleä maailmanlaajuisesti. Kaikki heidän singlensä ja albuminsa ovat olleet maailmanlaajuisesti Top 40 -listalla.

## Jäsenet
* Jennifer Frost aloitti uransa tyttöbändi Preciousissa ja korvasi Kerry Katonan vuonna 2001. Erottuaan Atomic Kittenistä Jenny on jatkanut soolouralla, ja hän julkaisi ensimmäisen singlensä "Crash Landing" 10. lokakuuta 2005.

* Natasha Maria Hamilton liittyi Atomic Kitteniin Heidi Rangen poistuttua yhtyeestä. 23. tammikuuta 2004 hänkin lähti yhtyeestä halutessaan viettää enemmän aikaa poikansa kanssa.

* Kerry Jayne Elizabeth Katona oli yksi Atomic Kittenin alkuperäisjäsenistä. Hän kuitenkin lähti tammikuussa 2001 tultuaan raskaaksi. Hänen tilalleen tuli Jenny Frost.

* Elizabeth Margaret McClarnon oli yksi alkuperäisjäsenistä. Hän kirjoitti useita yhtyeen kappaleista, mutta aloitti myöhemmin soolouran. 

* Andy McCluskey liittyi Atomic Kitteniin vuonna 1998 ja kirjoitti ja tuotti monia heidän lauluistaan. Vuonna 2002 tytöt poistivat hänet virastaan.

* Heidi India Range oli yksi alkuperäisjäsenistä, mutta poistui yhtyeestä pian sen perustamisen jälkeen, ja hänet korvasi Natasha Hamilton. Heidi on nykyisin Sugababes-yhtyeen jäsen.

## Diskografia
* Right Now (2000)
* Feels So Good (2002)
* Ladies Night (2003)